open-index/open-wikipedia-markdown huggingface dataset:
Punč

[thumb|Punč podávaný v hrnčeku vianočných trhov vo [Viedeň|Viedni]]
thumb|Stánok s punčom v Českých Budějoviciach

**Punč** je názov pre široké spektrum nápojov, či už nealkoholických či alkoholických, ktoré väčšinou obsahujú ovocie alebo ovocnú šťavu. Pochádza z Indie, odkiaľ bol v 17. storočí dovezený do Anglicka a ďalej sa potom rozšíril do ďalších krajín. Na večierkoch a oslavách sa často podáva v širokých nádobách, „bowloch“, v strednej Európe je veľmi populárny počas vianočných sviatkov.

## História
Slovo punč má pôvod v hindskom výraze *pánč* (), pretože pôvodne sa zhotovoval z piatich prísad: z alkoholu, cukru, citrónu, vody a čaju alebo korenia.

Z Indie sa do Anglicka dostal vďaka námorníkom a zamestnancom Britskej Východoindickej spoločnosti na začiatku 17. storočia, a odtiaľ putoval do ďalších európskych krajín. Pokiaľ sa podáva v spoločnosti, býva zvykom, že obsahuje menšie množstvo alkoholu ako klasické koktaily. Termín „punč“ je po prvýkrát v britských listinách zanesený v roku 1632, kedy bola väčšina punčov zhotovovaná z vína alebo brandy, avšak okolo roku 1655 sa začal používať jamajský rum a zrodil sa punč, aký ho poznáme dnes.

## Druhy punču
V súčasnosti výrobcovia punču dodávajú na trh množstvo druhov „ovocných punčov“, čo sú väčšinou na červeno zafarbené nápoje. Navzdory názvu však väčšina z nich obsahuje len malé množstvo ovocnej šťavy a hlavnými prísadami sú cukor, kyselina citrónová a umelé dochucovadlá. Nealkoholické varianty, ktoré sa prevažne podávajú deťom alebo abstinentom, obsahujú zmes ovocných nápojov ako sú džúsy, voda, čaj a sladidlá, napríklad cukor alebo med. Ďalšie druhy punču môžu obsahovať víno, gin alebo iné liehoviny. Veľké množstvo punčov sa vyrába s prídavkom rumu. Niekedy sa úplne vypustí voda a alkohol sa pridá až do obsahu 30 % alebo viac.

## Punč v ďalších krajinách
Na Slovensku a v Česku sa do punču z červeného či bieleho vína, ktorý sa väčšinou pripravuje či kupuje na Vianoce, pridáva trochu rumu a cukru, plátky pomaranču alebo citrónu, hrozienok, orieškov a škorice s badiánom. Nie je menej populárny ako varené víno a na predvianočných trhoch je môže ochutnať množstvo rôznych druhov punču, vrátane nealkoholických.

V Karibiku a krajinách v Pacifiku a Indickom oceáne býva punč aperitívom. 

V Kórei je tradičným punčom *sudžeonggwa* vyrábaná zo sušeného kaki, škorice a zázvoru. 

V Mexiku sa podáva *agua loca* (slov. *bláznivá voda*), čo je veľmi sladký punč pripravovaný z fermentovanej cukrovej trstiny, mezcalu alebo tequily zmiešanej s *aguas frescas* (sladený nealkoholický nápoj z ovocia, obilnín a vody). 

V Nemecku sa punčom (nem. *Punsch*) nazýva zmes niekoľkých ovocných štiav s prídavkom vína alebo liehoviny a nesmie pri tradičných nemeckých vianočných oslavách chýbať. „Feuerzangenbowle“ je punč z červeného vína a horiaceho rumu, ktorým sa polieva Zuckerhut (*cukrový klobúk*), veľká homoľa cukru umiestnená vo tzv. „Feuerzange“.

## Pozri aj
* grog
* varené víno
* bowle

## Iné projekty

## Externé odkazy
* Niekoľko receptov 
* O histórii a recepty

## Zdroj
* 

Kategória:Víno
Kategória:Alkoholické nápoje
Kosmo (seriál)

***Kosmo*** je český sitkom o českom kozmickom lete na Mesiac z príspevkov Európskej únie, ktoré však boli vytunelované. Kvôli hroziacej pokute z EÚ sa aj napriek tomu musí let realizovať. Premiéra bola na jeseň 2016 v Českej televízii.

Seriál bol nominovaný na Českého leva v kategórii *Najlepší dramatický seriál*.

## Zoznam častí

# *Sumec nemá kníry*
# *Česká škola*
# *Smrt docenta*
# *Řekl někdo kočička?*
# *Triumf*

## Externé odkazy
*

## Zdroj

Kategória:Televízne seriály z roku 2016
Kategória:České televízne seriály
Kategória:Sitkomy
Kategória:Česká televize
Michaél Glykas

**Michaél Glykas** (iné prepisy: **Michael Glykas**, **Michail Glykas**; gr.: Μιχαὴλ Γλυκᾶς; * asi 1118, Korfu† asi 1204, Konštantínopol) bol byzantský spisovateľ, historik, teológ a astronóm. Pracoval ako úradník  (grammatikos), pre cisára Manuela I. Asi pre účasť na sprisahaní Theodóra Stypeiótesa, alebo pre kritiku cisára, mal byť čiastočne oslepený a dočasne (minimálne do roku 1164) uväznený. Cisára z väzenia poprosil o milosť básňou, a aj v neskoršom období cisárovi dedikoval viacero svojich diel. Písal aj teologické a exegetické práce, pre svoje názory na transsubstanciáciu sa dostal do konfliktu s cirkevnými hodnostármi. Jeho hlavným dielom bola jeho svetová kronika *Biblos chroniké*.  Niekedy býva stotožňovaný s autorom menom **Michaél Sikidites** (iné prepisy: **Michaél Sikidités**, **Michael Sikidites**, **Michail Sikiditis**; gr. Μιχαὴλ Σικιδίτης).

## Dielo
* kronika *Biblos chroniké* (Letopisná kniha)
Svetová kronika vytvorená ako vzdelávací materiál pre mládež. Dielo nadväzuje na tzv. mníšske kroniky, ktorých úlohou bolo poskytnutie vzdelania širšiemu ľudu, nevyhýba sa preto moralizovaniu. Dielo obsahuje historické udalosti do roku 1118, jej historická hodnota avšak nie je veľká. Zameriava sa v nej skôr na opisy prírodných javov a teologické úvahy. Využíva rozličné metafory, či paraboly, v ktorých často vychádza z antického anonymného diela *[[Fysiologos]]* (Prírodovedec). Negatívne sa stavia voči Komnénovcom a najmä voči Alexiovi I.. Negatívne sa stavia proti antickmu učeniu, i proti ananké - historickému determinizmu.

* oslavná báseň, enkomion, na počesť cisára Manuela I. 
Báseň pri príležitosti byzantského víťazstva nad Uhorskom v roku 1164, bola napísaná vo vysokom jazykovom štýle.

*zbierka ľudových prísloví pre Manuela I.
Prvá zbierka ľudových prísloví v Byzancii.

* prosebná báseň dedikovaná Manuelovi I.
Báseň vznikla niekedy v roku 1159 vo väzení Numera, patrí do parainetickej (prosebnej) lyrickej literatúry. V 581 veršovom diele sa miesia klasické a ľudové prvky. Ľudový jazyk autor využíva najmä pri slovách, ktoré hovorí sám.

* teologické diela

## Referencie

Kategória:Byzantskí historici
Kategória:Byzantskí teológovia
Kategória:Byzantskí kronikári
Kategória:Úmrtia v 1204
Kategória:Narodenia v 1118
Grammatikos

**Grammatikos** (gr. γραμματικός) bol titul využívaný v Byzantskej ríši. Pôvodne šlo o označenie učenca, či učiteľa na druhom vyučovacom stupni, neskôr výraz získal podobný význam ako pisár, notár alebo sekretár. Podľa niektorých názorov pojem počas vlády Komnénovcov nahradil termín asekretis. Slovo bolo využívané aj ako prezývka, mimo iné aj konštatinopolskými patriarchami (Ján VII., Nikolaos III.)

## Referencie

## Pozri aj
* gramatik
* grammatistes
* scholastikos

Kategória:Tituly v starovekom Ríme
Kategória:Kultúra v starovekom Ríme
Federálna komisia pre komunikáciu

**Federálna komisia pre komunikáciu** (angl. *Federal Communications Commission* **FCC**) je nezávislá agentúra vlády Spojených štátov vytvorená štatútom (47 U.S.C. §151 a 47 U.S.C. § 154) na reguláciu medzištátnej (USA) komunikácie prostredníctvom rádia, televízie, drôtu, satelitu a kábla. FCC si zachováva jurisdikciu v oblasti širokopásmového prístupu, spravodlivej hospodárskej súťaže, využívania rádiových frekvencií, zodpovednosti médií, verejnej bezpečnosti a vnútornej bezpečnosti.

FCC bola založená zákonom o komunikáciách z roku 1934, aby nahradila funkcie rádiovej regulácie Federálnej rozhlasovej komisie. FCC prevzala nariadenie o drôtovej komunikácii od Interstate Commerce Commission. Mandát FCC sa vzťahuje na 50 štátov, dištrikt Columbia a územia Spojených štátov. FCC tiež poskytuje rôzne stupne spolupráce, dohľadu a vodcovstva pre podobné komunikačné orgány v iných krajinách Severnej Ameriky. FCC je financovaná výlučne z regulačných poplatkov. Má odhadovaný fiškálny rozpočet na rok 2016 vo výške 388 miliónov US $. Od decembra 2017 má 1 688 federálnych zamestnancov a to 50% mužov a 50% žien.

## Kancelárie
FCC má jedenásť úradov pre zamestnancov. Kancelárie FCC poskytujú podporné služby.

## Ústredie
[náhľad|Federálna komisia pre komunikáciu, 445 12th Street [Washington D.C.]]
FCC v budove Portals v juhozápadnom Washingtone, DC.

## Referencie

## Externé odkazy
* Webstránka FCC  
* Pravidlá FCC 
* FCC 
* Záznam FCC z digitálnej knižnice UNT

Kategória:Ratingové systémy
Geórgios Pachymeres

**Geórgios Pachymeres** (iné prepisy: **Geórgios Pachymerés**; **Georgios Pachymeres**, **Georgios Pachymeris**; gr. Γεώργιος Παχυμέρης; * 1242, Nikaia† 1310) bol byzantský učenec, spisovateľ, historik, sudca a filozof. Býva označovaný ako najväčší polyhistor svojej doby. V rodnej Nikáji sa mu dostalo vzdelania vo filozofickej škole založenej Jánom Vazatzom. Po roku 1261 (obnovenie Byzantskej ríše Nicejským cisárstvom) prišiel do Konštantínopola, kde študoval u Georgia Akropolitu. V Konštantínopole pôsobil aj ako klerik, diakon a ako cirkevný hodnostár (*protekdikos*), či cisársky sudca (*dikaiofylak*). Počas svojho života napísal viacero diel, ktoré síce nevynikajú veľkou originalitou, ale dokazujú šírku a hĺbku jeho znalostí a poskytujú informácie o societe, myslení a dejinách v počiatkoch palaiologovskej doby. Jeho najvýznamnejším dielom bola kronika popisujúca súdobé dejiny.

## Dielo
* kronika
13-dielne historické dielo popisujúce udalosti rokov 12551308 (do roku 1261 len stručne). Dielo autor písal na základe svojich vlastných skúseností, využíva ale aj početné písomné podklady, ktoré nielen kopíruje, ale aj uvádza. Značnú pozornosť venuje cirkevným udalostiam (napr. spory o úniu so Západom). Jeho vyjadrenia sa javia byť objektívne a nestranné, zároveň však obsahujú aj autorove názory a kritiku. Významne sa venuje byzantsko-osmanským vojnám a úpadku byzantskej moci v Malej Ázii. Kroniku nepísal typickým byzantským štýlom, ale inšpiráciu hľadal v antickej historiografii, najmä v Thoukydidovi. Hýbateľom svetových udalostí uňho podľa antickej tradície alegorická Tyché, verí teda historickému determinizmu. 

* *Filozofia*, súhrn Aristotelovej filozofie
* komentár k Proklovi
* parafráza na spisy Dionýza Areopagitu
* spis o pôvode Ducha svätého
* spis *Syntagma ton tessarón mathématón* o matematike, komentár k Diofantovi
* veršovaná autobiografia napísaná v klasických hexametroch, zachovala sa len v zlomkoch
* ďalšie rétorické diela (progymnasmata), či právne diela

## Referencie

## Externé odkazy
* Georgios Pachymeres na britannica.com

Kategória:Byzantskí historici
Kategória:Byzantskí teológovia
Kategória:Byzantskí filozofi
Kategória:Byzantskí matematici
Kategória:Byzantskí kronikári
Kategória:Úmrtia v 1310
Kategória:Narodenia v 1243
Rallye Dakar 2020

**Rallye Dakar 2020** bol 42. ročník prestížneho podujatia, ktoré sa konalo premiérovo v Saudskej Arábii.

Vytrvalostné preteky začali 5. januára v Džidde a po 12. etapách a cca 7800 kilometroch sa 17. januára skončili v meste Al-Kiddija. Trať viedla len územím Saudskej Arábie, pričom prvé etapy boli viac horské s kamenistým povrchom a postupne prevládla krajina púšte Rub al Chálí. Na štart sa už tradične postavili jazdci motocyklov, štvorkoliek, automobilov, špeciálov a kamiónov. Slovensko zastupovali Štefan Svitko a Ivan Jakeš na motocykloch a Marek Sýkora v posádke Fordu F150 EVO Miroslava Zapletala z Česka ako navigátor.

## Dĺžka trate
Pre účastníkov bolo pripravených dvanásť etáp, s celkovou dĺžkou 7 859 kilometrov. Rýchlostné skúšky z toho tvorili 5 119 km a tie najdlhšie presiahli . Po smrteľnej nehode motocyklistu Paula Gonçalvesa v 7. etape bola nasledujúca zrušená pre kategóriu motocyklistov a štvorkolky.

## Etapy

## Slovenskí účastníci
Slovensko v tomto ročníku reprezentovali Štefan Svitko ml. (KTM 450 Rally Replica, tím KTM Slovakia) a Ivan Jakeš (KTM 450 Rally Replica, tím Jakes Dakar team) v kategórii motocyklov. V pozícii navigátora súťažil Marek Sýkora v posádke Fordu F150 EVO Miroslava Zapletala z Česka. 

Po poruche prevodovky v 4. etape predčasne odstúpil Ivan Jakeš, ktorý v tom čase figuroval na priebežnej 39. pozícii. Štefan Svitko obsadil konečnú 11. pozíciu, posádka Mareka Sýkoru skončila 16.

## Referencie

## Pozri aj
* Rallye Dakar

## Externé odkazy
* Info o Dakare a Štefanovi Svitkovi

## Zdroj
* Oficiálna stránka súťaže

Kategória:Rallye Dakar
Kategória:Šport v 2020
Bija

**Bija** () je rieka v Altajskej republike, v Altajskom kraji v Rusku. Jej dĺžka predstavuje 301 km a plocha povodia rieky zahŕňa .

## Priebeh toku
Vyteká z Teleckého jazera a na hornom toku preteká úzkou dolinou, pričom prekonáva viacero perejí. Pod ústím rieky Lebeď sa dolina rozširuje. Je pravou zdrojnicou rieky Ob. Steká sa s riekou Katuň 19 km juhozápadne od mesta Bijsk.

## Vodný režim
Vodný režim je podobný ako u všetkých sibírskych riek a je udávaný najmä topením snehu, ale aj dažďovými zrážkami. Obdobie najvyššieho vodného stavu je v mesiacoch marec a apríl. Priemerný ročný prietok vody neďaleko Bijsku činí 477 m³/s. Zamŕza v období od polovice novembra (dolný tok) do začiatku decembra (horný tok), pričom niektoré úseky nezamŕzajú každým rokom. Ľad vydrží do začiatku (horný tok) až konca apríla (dolný tok).

***Priemerné mesačné prietoky rieky v stanici Bijsk v rokoch 1936 až 2000:***



Colors=
 id:lightgrey value:gray(0.8)
 id:darkgrey value:gray(0.3)
 id:sfondo value:rgb(1,1,1)
 id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:1500
TimeAxis = orientation:vertical
AlignBars = justify
ScaleMajor = gridcolor:lightgrey increment:100 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
 bar:Jan text:leden
 bar:Feb text:únor
 bar:Mar text:březen
 bar:Apr text:duben
 bar:May text:květen
 bar:Jun text:červen
 bar:Jul text:červenec
 bar:Aug text:srpen
 bar:Sep text:září
 bar:Oct text:říjen
 bar:Nov text:listopad
 bar:Dec text:prosinec

PlotData=
 color:barra width:40 align:left

 bar:Jan from:0 till:71.9
 bar:Feb from:0 till:58.0
 bar:Mar from:0 till:58.9
 bar:Apr from:0 till:669.7
 bar:May from:0 till:1200.1
 bar:Jun from:0 till:1187.5
 bar:Jul from:0 till:772.1
 bar:Aug from:0 till:559.6
 bar:Sep from:0 till:441.1
 bar:Oct from:0 till:366.9
 bar:Nov from:0 till:222.6
 bar:Dec from:0 till:107.7

PlotData=
 bar:Jan at: 92 fontsize:S text: 71,9 shift:(-10,0)
 bar:Feb at: 78 fontsize:S text: 58,0 shift:(-10,0)
 bar:Mar at: 79 fontsize:S text: 58,9 shift:(-10,0)
 bar:Apr at: 690 fontsize:S text: 669,7 shift:(-10,0)
 bar:May at: 1220 fontsize:S text: 1200,1 shift:(-15,0)
 bar:Jun at: 1208 fontsize:S text: 1187,5 shift:(-15,0)
 bar:Jul at: 792 fontsize:S text: 772,1 shift:(-10,0)
 bar:Aug at: 580 fontsize:S text: 559,6 shift:(-10,0)
 bar:Sep at: 461 fontsize:S text: 441,1 shift:(-10,0)
 bar:Oct at: 387 fontsize:S text: 366,9 shift:(-10,0)
 bar:Nov at: 243 fontsize:S text: 222,6 shift:(-10,0)
 bar:Dec at: 128 fontsize:S text: 107,7 shift:(-10,0)



## Využitie
Pokiaľ rieka nie je zamrznutá, je splavná pre vodákov. Pravidelná vodná doprava je prevádzkovaná od ústia do mesta Bijsk a pri vysokej vode je možné pokračovať až do vzdialenosti približne  od ústia.

## Referencie


## Zdroj

## Iné projekty

Kategória:Povodie Obu
Kategória:Rieky v Rusku
Borrtex

**Daniel Bordovský** (* 31. marec 1999, Havířov, Česko) známy pod umeleckým menom **Borrtex**, je český skladateľ minimalistickej hudby. Pôsobí v Prahe. Jeho tvorbu charakterizuje prepájanie štýlov modernej klasiky s melodickými prvkami typickejšími skôr pre filmovú hudbu či soundtracky. Počas posledných dvoch rokov sa jeho skladby objavili v rôznych projektoch medzinárodných značiek akou sú napríklad Xiaomi, Montblanc a ďalšie. V roku 2018 bola jeho skladba *Ocean* licencovaná do programu americkej vlády zameranom na potreby údržby zariadení národných parkov ve Spojených štátoch.

Produkoval tiež originálny soundtrack pre krátkometrážny filmový snímok *Dear America*, mladé režisérky Molly E. Smith. Film poukazuje na perspektívu zákonov o legálnom držaní zbraní v USA, násilie a jeho vplyv na základných a stredných školách. Na YouTube má film cez pol milióna zhliadnutí. 1. novembra 2019 bol tento snímok oficiálne vyhlásený ako víťaz ceny Emmy v súťaži Národnej študentskej produkcie organizované Národnou akadémiou televíznych umení a vied.

Nedávno pracoval tiež na albume zloženom exkluzívne pre amerického podnikateľa a autora štyroch bestselling knižných titulov Garyho Vaynerchuka, ktorý je známy predovšetkým svojím vplyvom na sociálnych platformách.

## Diskografia
**Štúdiové albumy:**

* Courage (2017)
* Creation (2017)
* Something Special (2017)
* Emotion (2017)
* Untitled Love Story (2018)
* The Impulse (2018)
* Christmas Time II (2018)
* Coalescence (2019)
* thōughts (2019)

**EP:**

* Peaceful Mind (2017)
* Ability (2017)
* Christmas Time (2017)
* Visuals (2018)
* Distant Sphere (2018)
* Rain (2019)
* Live at ZUSLJ Music School (2019)
* Reflections (2019)

**Singly:**

* Faith (2017)
* I Will Never Give Up (2017)
* Changing (2017)
* 71017 (2017)
* Waiting for You (2017)
* Snowflake (2017)
* Rumble (2018)
* Touch of Ice (2018)
* Sense of Music (2018)
* Memoir of Solitude (2018)
* We Are Saved (2018)
* Thank You for This World (2018)
* You & Me - Live (2018)
* Last Day of High School (2018)
* Awake the Light (2018)
* Standing Up! (2018)
* Falling into Presence (2018)
* Étude Nb. 01: 18 Years (2018)
* The Bright Morning Star (2018)
* Breathe (2019) *featuring Hazy*
* Beyond the Horizon (2019) *ft. Bonah*

**Soundtracky:**

* Dear America (2018)
* Music for GaryVee (2019)
* Catharsis (2019)

## Referencie

## Zdroj
Zápověď u Karlína

**Zápověď u Karlína** je prírodná pamiatka ev. č. 5771, nachádza sa v okrese Hodonín na juhozápadnom okraji obce Karlín v oblasti Kyjovskej pahorkatiny. Lokalita je tvorená trávnatými svahmi s teplomilnými spoločenstvami rastlín. Na časti lokality sa nachádzajú kroviny či menšie listnaté stromy.

## Ochrana
### Predmet ochrany
Zachovalá vegetácia suchých trávnikov s výskytom chránených a vzácnych druhov flóry, najmä európsky významného
druhu hadinca červeného.

### Cieľ ochrany
Hlavným cieľom ochrany je najmä udržanie priaznivého stavu biotopu a udržanie, optimálne aj posilnenie populácie hadinca červeného  *(Echium russicum)*

## Chránené druhy flóry a fauny
Prehľad zvlášť chránených druhov rastlín:
hadinec červený  *(Echium russicum)*,   nátržník rozložitý  *(Potentilla patula)*, púpava neskorá *(Taraxacum serotinum)*,  kozinec rakúsky  *(Astragalus austriacus)*,  kosatec dvojfarebný  *(Iris variegata)*, hlaváčik jarný  *(Adonis vernalis)*, veternica lesná  *(Anemone sylvestris)*,   zvonček sibírsky  *(Campanula sibirica)*, zlatovlások obyčajný  *(Aster linosyris)*, kavyľ Ivanov  *(Stipa pennata)*.

Čo sa týka fauny z ohrozených druhov treba spomenúť namä kriticky ohrozenú vretienku pichliačovú *(Zygaena bryzae)*, ďalej významných modráčikov ako: modráčik ďatelinový *(Polyommatus bellargus)* a modráčik blankytný *(Polyommatus thersites)*, z nočných motýľov lišaj mliečnikový *(Hyles euphorbiae)*. Z chrobákov je významný nález chrobáka lajniaka ozbrojeného *(Odonteus armiger)*. Na ruderálne stanovište s bodliakmi je viazaná napr. vrzúnik *(Agapanthia dahli)*. 
Fauna rovnokrídlovcov je rovnako charakteristická výskytom niektorých vzácnych druhov s väzbou na narušované biotopy polostepného charakteru. K najvýznamnejším druhom patrí svrček poľný *(Gryllus campestris)* a jesienka spevavá *(Oecanthus pellucens)* alebo kobylka krovinová *(Phaneroptera falcata)*. Hojne sa vyskytuje modlivka zelená *(Mantis religiosa)*, ktorá patrí k typickým druhom dlhostebelných stepných biotopov a lúk na južnej Morave

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2012 - 2021
* Obec Karlín 

## Zdroj
* Ústřední seznam ochrany přírody AOPK ČR

Kategória:Kyjovská pahorkatina
Kategória:Karlín (okres Hodonín)
Kategória:Chránené územia v okrese Hodonín
Kategória:Prírodné pamiatky v Česku
Zábor

**Zábor** môže byť:
* akt zabratia (t. j. násilného odňatia, obsadenia, zaujatia, a to vojensky, príp. úradnou mocou) nejakého objektu alebo územia
* zabraté územie
* knižne: ohrada, oplotenie, pozri oplotenie
* právny inštitút spočívajúci v nútenom prevode pozemkového vlastníctva za peňažnú náhradu uplatnený v prvej pozemkovej reforme v Československu, pozri záborový zákon
* starší názov obce Záborie na Slovensku v okrese Martin, pozri Záborie

## Pozri aj
* konfiškácia
* okupácia
* vyvlastnenie
* Záboří
* zaujatie vlasti

## Referencie
Temelínec

**Temelínec** je zaniknutá osada, časť obce Temelín v okrese České Budějovice. Nachádza sa na mieste Jadrovej elektrárne Temelín v južných Čechách. V časti obce je evidovaná jedna adresa, ale žiadna ulica, PSČ je 373 01. V roku 2011 tu nikto trvalo nežil.

Temelínec (do roku 2008 **Temelinec**) je tiež názov katastrálneho územia s rozlohou 3,747&nbsp;km².

## Dejiny
Prvá písomná zmienka o osade pochádza z roku 1372.

## Referencie

## Zdroj
* 

## Externé odkazy
* Stručná stránka na zanikleobce.cz
* Stručná informácia na Ministerstve vnútra ČR 
* Katastrálne územie Temelínec na stránkach uir.cz (Územně identifikační registr) 

Kategória:Temelín
Kategória:Zaniknuté obce v Česku
Záber

**Záber** môže byť:
* všeobecne:
** pohyb, pri ktorom sa dosahuje určitá dimenzia zásahu (napr. záber krídel)
** priestor, pás, ktorý sa zasiahne (napr. záber pluhu)
** určitý výsek, určitá časť umelecky alebo reprodukčne zobrazená
* v baníctve: dĺžka baníckeho diela po vykonaní trhacej práce, pozri záber (baníctvo)
* v strojníctve:
** manipulácia, pri ktorej prechádza stroj z pokoja do pohybu alebo mení rýchlosť
** súčasť strojového zariadenia umožňujúca túto manipuláciu (miesto, kde sa stýkajú zuby hnacieho kolesa so zubami hnaného kolesa
* vo fotografii: fotografickým aparátom fotografovaný a na fotografickom obrázku zachytený úsek, pozri záber (fotografia)
* vo filme: záber (film)
* v športe: účinný zásah veslom na vode, pozri veslo

## Referencie
Guttus

[náhľad|[Červenofigúrová keramika|Červenofigúrový guttus z Apúlie, cca 420 – 370 pred Kr.]]
**Guttus** (, od ) je typ starogréckej nádoby.
 
Guttus (mn. č. *gutti*), zvyčajne nižšia široká okrúhla kanvica s úzkou výlevkou (alebo hubicou), prstencovitým uchom a nízkym hrdlom (niekedy so sitom alebo vekom), slúžil na vylievanie tekutín v menších dávkach. Vyrábali sa z hliny, kovu alebo skla (vyrábaný bol v rôznych tvaroch, napr. s výlevkou vo forme hlavy zvieraťa), najmä na gréckom západe (Magna Graecia). Najčastejšie sa ním nalieval olej do lámp, po kvapkách parfumované oleje (olejom sa napr. natierali športovci), liečivé oleje, zálievky alebo dresingy (zrejme i ocot filtrovaný cez sito).
 
Existuje niekoľko presvedčivých dôkazov, že guttus (guttus s úzkou hubicou, predĺženým náustkom vhodným pre malé deti) sa používal ako fľaša na kŕmenie detí mliekom, napr. chemická analýza sedimentov v niektorých gutti, nájdených v hroboch malých detí (našli v nich zvyšky kazeínu); existencia gutti v tvare prsníka a guttusu s nápisom *MAMO* („plačem, volám po prsníku“). Starovekí Gréci používali špeciálne upravený keramický guttus aj na odsávanie materského mlieka z prsníka (skôr než Rimania, ktorí na tento účel vynašli sklenené extraktory).
 
Grécke deti, ktoré zomreli v ranom veku, boli často pochované s gutti, ako to dokazujú nálezy (datované hlavne od 5. do 3. stor. pred Kr.) napr. z pohrebísk západogréckych miest Himery alebo Tarenta. Prítomné boli aj v hroboch starších detí, pravdepodobne ako predmety, ktoré používali v mladšom veku alebo ako nádoby, ktoré slúžili chorým deťom slabým na to, aby sa živili samé.
 
Väčšinu gutti, zdobených najmä lesklou čiernou glazúrou, našli v sicílskych a juhoitalských hroboch (niektoré z nich boli nepochybne vyrobené pre tento účel). Prítomnosť malých kamienkov vo vnútri niektorých, podnietili názor, že štrkotajúci zvuk mohol mať za cieľ vystrašiť zlých duchov.
 

Guttus -b.jpg|Guttus (juhoitalský, klasický typ)
Guttus -c.jpg|Guttus, forma kojeneckej fľaše
Guttus -a.png|Guttus typu askos
Kampanischer Guttos, Hetjens-Museum Düsseldorf (DerHexer).JPG|Kampánsky guttus (engobovaný), cca 400 – 300 pred Kr.
Guttus murex shell Petit Palais ADUT00419.jpg|Apúlsky guttus v tvare lastúry, 4. stor. pred Kr.
Apulia, guttus a forma di ranocchia, 400-300 ac ca.jpg|Apúlsky guttus v tvare žaby, cca 400 – 300 pred Kr.
Guttus (suction bottle?), Roman Age glass, Prague Kinsky, NM-H10 1811, 142168.jpg|Sklenený guttus so zúženou hubicou (kojenecká fľaša), rímske obdobie
Ceramica, guttus plastico.JPG|Guttus v tvare hlavy


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Dom Simpsonovcov

**742 Evergreen Terrace** je fiktívna ulica a číslo domu rodiny Simpsonovcov, žijúcich vo Springfielde, zo seriálu Simpsonovci a celovečerného filmu *[[Simpsonovci vo filme]]*. Dom je v seriáli majetkom Homera Simpsona. Na ľavej strane od domu (z pohľadu z vozovky) je dom Homerom nenávideného suseda Neda Flandersa s adresou 744 Evergreen Terrace. Dom napravo od domu Simpsonovcov bol obývaný hneď niekoľkými ľuďmi – napr. Sideshow Bobom, Ruth a Laurou Powersovými, alebo Connie a Bonnie Flandersovými (neterami Neda Flandersa).

## Plán domu
Dom je svetlo ružový (v predchádzajúcich epizódach seriálu bol hnedý). Dom Simpsonovcov je poschodový dom s pivnicou a podkrovím. Budova je asi 15 m široká.

### Prízemie
Dverami sa dostaneme do predsiene, kde sa oblúkom vľavo dostaneme do obývacej izby a kuchyne, ľavý oblúk vedie do jedálne. Z jedálne a obývacej izby vedú arkiere. Z predsiene vedú schody na poschodie. Zozadu domu sú schody do suterénu (v niektorých epizódach sú tieto dvere nahradené skriňou).

### 1. poschodie
Na prvom poschodí sú spálne. Marge a Homer majú spoločnú spálňu s kúpeľňou. Na poschodí sa tiež nachádzajú izby Barta, Lízy a Maggie Simpsonových.

### Záhrada
thumb|Dom na strome. ''(ilustrácia)''
Zadná časť pozemku (záhrada) je ohraničená dreveným plotom a živým plotom. Na záhrade je terasa a Bartov *Treehouse* – dom na strome. V niektorých dieloch býva pri plote Neda Flandersa hojdacia sieť, v ktorej spí Homer.

## Vybavenie domu

### Suterén
V suteréne sa nachádza práčka, sušička, hlava sochy (ktorú Bartovi dal pán Burns ako odmenu, keď Bart Burnsovi daroval krv). Niekedy sa tam objaví stôl na stolný tenis, chladnička a ďalšie veci. V jednej z epizód dokonca Marge zistí, že pivnica v minulosti bola saunou.

### Obývacia izba
V obývacej izbe sa nachádzajú 2 červené pohovky, vo väčšine epizód sa však objavuje len 1. Nad gaučom visí jednoduchý obraz lode. V jednej z epizód Homer obraz zničí a zo skrine vytiahne jeho repliku.

## Adresa a telefónne číslo
V minulosti seriálu sa adresa rôzne menila – 1094, 1092, 59, 94, 430, 723 a 1024 Evergreen Terrace. V jednom z dielov mali Simpsonovci adresu Spalding Way 430. Tá súčasná adresa (v novších dieloch) je 742 Evergreen Terrace. Telefónne číslo nie je presne určené, vždy sa mení. Nové však začína číslami 555.

## Zdroj

Kategória:Simpsonovci
Kategória:Fiktívne stavby
Barbara Ćwiorová

**Barbara Anna Ćwiorová** () je poľská diplomatka, veľvyslankyňa Poľska v Česku (2018–2020).

## Život
Vyštudovala orientálnu filológiu (iránistika) na Jagellonskej univerzite. Je absolventkou Diplomatickej akadémie poľského Ministerstva zahraničných vecí (2004).

V rokoch 2004 až 2005 pracovala v Odboru štátov Afriky a Blízkeho východu na MZV a potom bola asistentkou námestníka ministra. Pracovala na konzuláte v Lyone a na veľvyslanectve v Teheráne. V rokoch 2008 až 2014 postupne pracovala v Odbore Európskej únie, v Odbore spoločnej zahraničnej a bezpečnostnej politiky a v Odbore štátov Afriky a Blízkeho východu. V rokoch 2014 až 2016 bola vedúcou referátu pre politické a ekonomické záležitosti na veľvyslanectve Poľska v Bruseli. Po návrate do Poľska bola v rokoch 2016 až 2018 zástupkyňou riaditeľa, neskôr riaditeľkou Odboru európskej politiky MZV. 

Od 11. septembra 2018 do 30. jún 2020 veľvyslankyňa Poľska v Česku.

Ovláda angličtinu, perzštinu, francúzštinu a taliančinu.

## Referencie

## Zdroj

Kategória:Absolventi Uniwersytet Jagielloński
Kategória:Poľskí orientalisti
Kategória:Poľskí diplomati
Kategória:Veľvyslanci Poľska v Česku
Medzinárodná mapa sveta

**Medzinárodná mapa sveta** (, skratka *IMW*) je štandardizované mapové dielo zobrazujúce súvislú pevninu Zeme v mierke 1:1 000 000. Jednotlivé listy vychádzali od roku 1913, na podnet nemeckého geografa Albrechta Pencka, ktorý vytvorenie takéhoto diela navrhol na 5. medzinárodnom geografickom kongrese v Berne v roku 1891. V roku 1989 UNESCO vyhlásilo, že projekt nie je naďalej udržateľný a prestalo ho monitorovať.

## Referencie

## Pozri aj
* Digital Chart of the World
* Letecká mapa sveta (angl. *World aeronautical chart*)
* Mapa sveta 1:2 500 000 ()

Kategória:Mapy
Rosie the Riveter

[náhľad|„Rosie“ pracujúca na bombardéri [Vultee A-31 Vengeance|A-31 Vengeance, Nashville, Tennessee, 1943]]
náhľad|Plagát „We Can Do It!“ vznikol ako inšpiratívny obraz na podporu morálky pracovníčok

**Rosie the Riveter** (v preklade: *Robotníčka Rosie*) je americká kultúrna ikona druhej svetovej vojny, ktorá reprezentuje ťažko pracujúce ženy v továrňach a lodeniciach počas vojny. Mnohé z nich vyrábali muníciu a vojnové potreby. Tieto ženy niekedy prevzali úplne nové zamestnania a nahradili mužských robotníkov, ktorí vstúpili do armády. Rosie the Riveter sa používa ako symbol amerického feminizmu a posilnenia postavenia žien. Podobné obrazy žien pracujúcich vo vojne sa objavili aj v iných krajinách, ako je Británia a Austrália. Myšlienka Rosie the Riveter má pôvod v piesni napísanej v roku 1942 Reddom Evansom a Johnom Jacobom Loebom. Obrazy pracujúcich žien boli rozšírené v médiách ako vládne plagáty a vláda intenzívne využívala komerčnú reklamu na povzbudenie žien, aby sa dobrovoľne zapájali do vojnového úsilia v továrňach. V roku 1944 sa *Rosie the Riveter* stala predmetom a názvom hollywoodskeho filmu. V decembri 2019 ikonu Rosie the Riveter pripomenula figurína astronautky, ktorá sa nachádzala na palube kozmickej lode Boeing CST-100 Starliner počas jej prvého nepilotovaného skúšobného letu, Boeing Orbital Flight Test. Figurína s menom Rosie the Rocketeer počas celého letu monitorovala pomocou zabudovaných senzorov podmienky, ktoré by pôsobili na posádku.

## We Can Do It!
V roku 1942 vytvoril pittsburský grafický umelec J. Howard Miller plagát, ktorý sa stal jedným zo symbolov americkej propagandy v období druhej svetovej vojny. Išlo o farebný portrét mladej ženy v pracovnom odeve, vlasmi stiahnutými červenou bodkovanou šatkou a vyhrnutými rukávmi odhaľujúcimi zaťatý biceps. Plagát dopĺňal slogan *We Can Do It!* (v preklade: *Zvládneme to!*). O rok neskôr sa tento plagát objavil v mnohých časopisoch. Pôvod plagátu je vo fotografii, o ktorej sa tradovalo, že žena pri lise v továrni na muníciu je Geraldine Doyleová, ktorá v tom čase pracovala v Michigane a sama seba na fotografii spoznala. Doyleová zomrela v roku 2010 a vtedy si plagát i fotografiu pripomenula Naomi Parkerová Fraleyová, ktorá ako dvadsaťročná pracovala v tej istej továrni. Keď Parkerová videla plagát a predovšetkým fotografiu, napadlo jej, že je dievčaťu z plagátu viac než podobná. Keď sa potom v roku 2011 konalo stretnutie vojnových veteránok, definitívne sa spoznala. Jej presvedčenie potvrdil aj profesor James Kimble zo Seton Hall University. Naomi Parkerová Fraleyová zomrela v roku 2018.

## Referencie

## Iné projekty

## Zdroj

Kategória:Druhá svetová vojna v kultúre
Kategória:Propaganda
Kategória:Osobnosti USA druhej svetovej vojny
Kategória:Fiktívne postavy
Katuň

**Katuň** () je rieka v Altajskej republike, v Altajskom kraji v Rusku. Jej dĺžka dosahuje 688 km a plocha povodia rieky zahŕňa 60 900 km².

## Priebeh toku
Pramení z čela Geblerovho ľadovca na južnom svahu vrchu Belucha a obteká celý masív Katuňských Belekov. Na strednom toku tečie v širokej doline a delí sa na niekoľko ramien. Nižšie sa dolina zužuje a dosahuje maximálnu šírku 4 km. Vo vzdialenosti 70 km od ústia vteká do roviny. Od sútoku s riekou Arguta tečie na sever. Je ľavou zdrojnicou Obu, ktorý vytvára s riekou Bija, 19 km juhozápadne od mesta Bijsk.

## Prítoky
* sprava – Multa, Kuragan, Kučerla, Argut, Čuja
* zľava – Koksa, Kamenka, Sema

## Vodný režim
náhľad|Rieka Katuň v novembri
Vodný režim je podobný ako u všetkých sibírskych riek a zavisí najmä od topenia snehu a ľadovcov, menej potom od dažďových zrážok. Priemerný ročný prietok vody vo vzdialenosti 53 km od ústia činí 626 m³/s. Zamŕza v období prelomu novembra (dolný tok) a decembra (horný tok) a ľad vydrží až do začiatku apríla.

***Priemerné mesačné prietoky rieky v stanici Srostki v rokoch 1936 až 2000:***

Colors=
 id:lightgrey value:gray(0.8)
 id:darkgrey value:gray(0.3)
 id:sfondo value:rgb(1,1,1)
 id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:lightgrey increment:200 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
 bar:Jan text:leden
 bar:Feb text:únor
 bar:Mar text:březen
 bar:Apr text:duben
 bar:May text:květen
 bar:Jun text:červen
 bar:Jul text:červenec
 bar:Aug text:srpen
 bar:Sep text:září
 bar:Oct text:říjen
 bar:Nov text:listopad
 bar:Dec text:prosinec

PlotData=
 color:barra width:40 align:left

 bar:Jan from:0 till:94.6
 bar:Feb from:0 till:87.2
 bar:Mar from:0 till:99.1
 bar:Apr from:0 till:510.4
 bar:May from:0 till:1332.1
 bar:Jun from:0 till:1743.5
 bar:Jul from:0 till:1243.6
 bar:Aug from:0 till:889.0
 bar:Sep from:0 till:584.6
 bar:Oct from:0 till:423.0
 bar:Nov from:0 till:241.1
 bar:Dec from:0 till:120.0

PlotData=
 bar:Jan at: 125 fontsize:S text: 94,6 shift:(-10,0)
 bar:Feb at: 117 fontsize:S text: 87,2 shift:(-10,0)
 bar:Mar at: 129 fontsize:S text: 99,1 shift:(-10,0)
 bar:Apr at: 540 fontsize:S text: 510,4 shift:(-10,0)
 bar:May at: 1362 fontsize:S text: 1332,1 shift:(-15,0)
 bar:Jun at: 1774 fontsize:S text: 1743,5 shift:(-15,0)
 bar:Jul at: 1274 fontsize:S text: 1243,6 shift:(-15,0)
 bar:Aug at: 919 fontsize:S text: 889,0 shift:(-10,0)
 bar:Sep at: 615 fontsize:S text: 584,6 shift:(-10,0)
 bar:Oct at: 453 fontsize:S text: 423,0 shift:(-10,0)
 bar:Nov at: 271 fontsize:S text: 241,1 shift:(-10,0)
 bar:Dec at: 150 fontsize:S text: 120,0 shift:(-10,0)



## Využitie
Pokiaľ nie je zamrznutá, je splavná a v letnom období býva častým cieľom domácich i zahraničných turistov prevádzkujúcich vodácke športy (najmä rafting). Údolím rieky prechádza Čujský trakt.

## Referencie


## Zdroj

Kategória:Povodie Obu
Kategória:Rieky v Rusku
Daniel Stern

**Daniel Stern** môže byť:
* americký herec, pozri Daniel Stern (herec)
* psychoanalytik, pozri Daniel Stern (psychoanalytik)
* otec hrdinu filmu O Ano em Que Meus Pais Saíram de Férias, pozri pod O Ano em Que Meus Pais Saíram de Férias

Stern, Daniel
Vypálenky

**Vypálenky** sú prírodná pamiatka, ktorá sa nachádza severozápadne od Veselí nad Moravou, v juhovýchodnej časti obce Moravský Písek. Územie pretína cesta I/54 Slavkov u Brna – Strání.

## Ochrana
Predmetom ochrany je mokraďový biotop údolnej nivy rieky Moravy s výskytom bohatých spoločenstiev obojživelníkov, predovšetkým európsky významných druhov kunky červenobruchej (*Bombina bombina*) a mloka dunajského (*Triturus dobrogicus*). Chránené územie plní funkciu hniezdiska a ťahovej zastávky mokraďových vtákov a biotopu významných spoločenstiev rastlín a bezstavovcov s veľmi početným zastúpením osobitne chránených druhov. Prírodná pamiatka je zároveň súčasťou rovnomennej európsky významnej lokality a vtáčej oblasti Bzenecká Doubrava – Strážnické Pomoraví, sústavy Natura 2000 s rozlohou takmer 12 tisíc hektárov. Z kriticky ohrozených druhov živočíchov sa tu okrem mloka dunajského vyskytujú štítovec jarný (*Lepidurus apus*), potápnik (*Cybister lateralimarginalis*), skokan rapotavý (*Rana ridibunda*) a vodomil (*Hydrophilus atterimus*).

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2014 – 2022

## Zdroj

Kategória:Dolnomoravský úval
Kategória:Chránené územia v okrese Hodonín
Kategória:Povodie Moravy
Kategória:Moravský Písek
Kategória:Prírodné pamiatky v Česku
Jinjer

**Jinjer** je ukrajinská progresívno-metalcorová hudobná skupina založená v roku 2009 v meste Horlivka. Zostava sa spočiatku menila, ustálila sa až v roku 2011. O rok neskôr skupina Jinjer vydala svoj debutový štúdiový album *Inhale, Don't Breathe*, ktorý pre nich znamenal veľký úspech. Vďaka svojmu vystúpeniu na kyjevskej súťaži získali ocenenie *Najlepšia ukrajinská metalová hudobná skupina roka 2013*, odohrali koncert na najväčšom rockovom hudobnom festivale na Ukrajine, Best City UA, a v roku 2013 sa vydali na svoje prvé koncertné turné. Okrem Ukrajiny navštívili tiež niektoré susedné krajiny; Rumunsko alebo Moldavsko.

Na jar roka 2014 bol vydaný ďalší album s názvom *Cloud Factory*, ku ktorému skupina Jinjer absolvovala dvojmesačné európske turné. Ďalšie turné plánovali na jeseň toho roku, ale tesne pred jeho začiatkom vypadol z okna z tretieho poschodia ich bubeník Evgen Mantulin a zlomil si chrbát, kvôli čomu muselo byť turné zrušené. Mantulin, ktorého nakoniec život zachránila operácia zaplatená fanúšikmi a ďalšími hudobníkmi, sa už do kapely nevrátil a bol nahradený Dmitrym Kimom. V roku 2016 bol vydaný štúdiový album *King of Everything* a v roku 2019 k nemu pribudol zatiaľ najnovší album *Macro*.

## Diskografia
;Štúdiové albumy
* *Inhale, Don't Breathe* (2012)
* *Cloud Factory* (2014)
* *King of Everything* (2016)
* *Macro* (2019)

;EP
* *Objects In Mirror Are Closer Then They Appear* (2009)
* *Micro* (2019)

## Členovia
* Teťana Šmajljuková (Тетяна Шмайлюк) − spev
* Roman Ibramchalilov (Роман Ібрамхалілов) − gitara
* Jevgen Abdjuchanov (Євген Абдюханов) − basgitara
* Vlad Ulasevič (Влад Уласевич) − bicie

;Bývalí členovia
* Maksim Fatullajev (Максим Фатуллаєв) – spev 
* Oleksij Svinar (Олексій Свинар) – gitara
* Vjačeslav Ochrimenko (В'ячеслав Охрименко) – bicie
* Oleksandr Kozijčuk (Олександр Козійчук) – bicie (do roku 2013)
* Jevgen Mantulin (Євген Мантулін) – bicie (do roku 2014)
* Dmitro Kim (Дмитро Кім) – bicie (2014–2016)

## Referencie

## Iné projekty

## Externé odkazy
* Oficiálna webstránka skupiny

## Zdroj

Kategória:Ukrajinské heavymetalové hudobné skupiny
Kategória:Metalcorové hudobné skupiny
Kategória:Progresívnometalové hudobné skupiny
Koroner

**Koroner** alebo **coroner** () je v štátoch s angloamerickým právnym systémom súdny úradník zodpovedný za vyšetrovanie úmrtia, ktorý sa podieľa na určení príčiny smrti (náhlej či násilnej) a dáva podnet na začatie súdneho vyšetrovania. Koronerom nemusí byť nevyhnutne súdny lekár.

## Referencie

Kategória:Súdne lekárstvo
Brown (droga)

**Brown** je česká droga, ktorá má podobu žltej až tmavohnedej kvapaliny. Je zmesou látok vyrobených z kodeínu, resp. z liekov obsahujúcich kodeín. Aplikuje sa injekčne (pozri injekcia), pričom jej účinky sú podobné účinkom heroínu.

## Referencie

Kategória:Drogy
Konfeta (numizmatika)

**Konfety** sú rôznofarebné telieska obvykle kruhového tvaru, vyrobené z lisovaného papiera alebo plastu, ktoré sú v papierovej hmote rozmiestnené nepravidelne a v malom množstve. Predstavujú viditeľnú technickú ochranu dokumentov, obdobu ochranných vlákien, ktorá sa používa napr. na bankovkách kanadského dolára alebo niektorých druhoch cestovných šekov.

## Referencie

Kategória:Numizmatika
Konfeta

**Konfeta** (množné číslo **konfety**) môže byť:
* pestrofarebné malé papieriky, ktoré sa rozhadzujú na slávnostiach a zábavách, pozri konfeta (papier)
* rôznofarebné telieska zvyčajne kruhového tvaru, vyrobené z lisovaného papiera alebo plastu, ktoré sa používajú ako viditeľná technická ochrana dokumentov (bankoviek, cestovných poukážok), pozri konfeta (numizmatika)

## Referencie
Konfeta (papier)

náhľad|Konfety na svadbe
**Konfety** (z  < *confetto*„cukrík“ <  < *conficere*„zhotoviť, pripraviť“) sú malé pestrofarebné (okrúhle resp. šupinovité) papieriky. Rozhadzujú sa ako druh výzdoby na slávnostiach a zábavách, najmä na maškarných plesoch. Ich názov sa odvodil od toho, že počas karnevalových slávností v Taliansku sa rozhadzovali cukríky, ktoré neskôr nahradili pestrofarebné papieriky.

## Referencie

Kategória:Papier
Markant

**Markant** (z  < *marquer*„označiť, značiť; ukazovať; robiť dojem“ < stfr. *merc*„značka“ < germ.) je v kriminalistike identifikačný znak s vysokou identifikačnou hodnotou, špecifická vlastnosť (objekt) majúca pre svoj náhodný výskyt dôležitý význam pri identifikácii. Príkladom sú charakteristické útvary na papilárnych líniách (tzv. daktyloskopické markanty) v kriminalistickej daktyloskopii.

## Referencie

Kategória:Kriminalistika
Recidivista

**Recidivista** je osoba, ktorá sa dopúšťa recidívy trestného činu. Kriminalisti Jiří Straus a František Vavera v *Slovníku kriminalistických pojmů a osobností* (2010) za recidivistu pokladajú osobu *„dopúšťajúcu sa opätovného spáchania trestného činu rovnakej povahy“*, zatiaľ čo slovník *Bezpečnostnoprávna terminológia* (2007) ním rozumie páchateľa, *„ktorý znovu spácha trestný čin po tom, ako ho [[súd]] právoplatne odsúdil za iný predchádzajúci trestný čin“*.

## Referencie

Kategória:Trestné právo
Rukopis (písanie)

[náhľad|Rukopis [Ho Či Min|Ho Či Mina.]]
**Rukopis** alebo **(ručné) písmo** je modifikácia písma získaná písaním rukou. Rukopisom sa zároveň označujú charakteristické črty ručného písma určitej osoby. V rukom písanom písomnom prejave možno rozlíšiť grafickú a jazykovú stránku.

V kriminalistike rukopis vystupuje v grafosynkritickej analýze, ktorej cieľom je identifikovať pisateľa podľa grafického rozboru ručného písma.

## Pozri aj
* grafológia

## Referencie

Kategória:Písmo
Brown

**Brown** môže byť:
* mys v Grónsku, pozri Brown (mys)
* sídlo v Spojených štátoch:
** nezačlenená obec (*unincorporated community*) v Kalifornii, pozri Brown (Kalifornia)
** nezačlenená obec (*unincorporated community*) v Louisiane, pozri Brown (Louisiana)
** opustené sídlo v Nevade, pozri Brown (Nevada)
** nezačlenená obec (*unincorporated community*) v Oklahome, pozri Brown (Oklahoma)
** nezačlenená obec (*unincorporated community*) v Západnej Virgínii, pozri Brown (Západná Virgínia)
* impaktný kráter na Mesiaci, pozri Brown (kráter)
* česká droga vyrábaná z kodeínu, pozri brown (droga)
* štúdiový hudobný album:
** rockovej skupiny Grotus z roku 1991, pozri Brown (album Grotus)
** metalovej skupiny P.O.D. z roku 1996, pozri Brown (album P.O.D)
* prvé (krstné) meno, pozri Brown (prvé meno)
* priezvisko, pozri Brown (priezvisko)

## Pozri aj
* Brown College, viacero vysokých škôl
* Brown County, viacero okresov (*county*) v Spojených štátoch
* Brown Township, viacero miest (*township*) v Spojených štátoch
* Brown University („Brownova univerzita“), súkromná univerzita v meste Providence na Rhode Islande
* Fort Brown, bývalá pevnosť United States Army v Texase
* Jackie Brownová (*Jackie Brown*), film z roku 1997
* Brown Bannister, americký pesničkár a hudobný producent súčasnej kresťanskej hudby (* 1951)
* Brown Ferguson, škótsky futbalista, futbalový tréner a manažér (* 1981)
* Brown Holmes, americký scenárista (1907 – 1974)

## Referencie
Pánov (prírodná pamiatka)

**Pánov** je prírodná pamiatka, ktorá sa nachádza v priestore bývalého vojenského cvičiska na východnom okraji lesného borovicového komplexu Dúbrava severovýchodne od mesta Hodonín.

## Ochrana
Predmetom ochrany sú rozsiahle plochy pieskomilnej vegetácie so zastúpením dvoch európsky významných biotopov a to panónskych piesočnatých stepí a biotopov otvorených trávnikov kontinentálnych dún s kyjankou a psinčekom. Chránený je tu taktiež spriadač kostihojový (*Callimorpha quadripunctaria*). Prírodná pamiatka je zároveň súčasťou rozľahlej európsky významnej lokality Hodonínská doubrava. Z kriticky ohrozených druhov rastlín a živočíchov sa tu vyskytujú ostrica úzkolistá (*Carex stenophylla*), kolenec päťtyčinkový (*Spergula pentandra*), kavyľ piesočný (*Stipa borysthenica*) a modlivka zelená (*Mantis religiosa*).

## Referencie

## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2012 – 2021

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Územia európskeho významu v Česku
Kategória:Dolnomoravský úval
Kategória:Hodonín
Střečkův kopec

**Střečkův kopec** je prírodná pamiatka ev. č. 1712 severovýchodne od obce Blatnice pod Svatým Antonínkem v okrese Hodonín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je jediný známy odkryv antoníneckého súvrstvia (flyš). Cieľom ochrany je zachovanie súčasných odkryvov, ako typovej lokality pre ďalšie štúdium a jej veľký význam pre koreláciu flyšového pásma rakúskych Álp a Západných Karpát.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2015 - 2024

## Zdroj
* 

Kategória:Prírodné pamiatky v Česku
Kategória:Chránené územia v okrese Hodonín
Kategória:Vizovická vrchovina
Kategória:Blatnice pod Svatým Antonínkem
Dôverník

**Dôverník** môže byť:
* osoba, ktorá je niekomu dôverne blízka, na koho sa obracia s niečím dôverným, blízky priateľ, pozri priateľ
* v druhej polovici 20. storočia: poverený zástupca organizačnej jednotky, pozri dôverník (zástupca)
* v práve: osoba, ktorú si vyberie poškodený, aby ho sprevádzala na úkony trestného konania, a ktorá poskytuje poškodenému pomoc (najmä psychickú), pozri dôverník (právo)

## Pozri aj
* dôverník Štátnej bezpečnosti
* konfident

## Referencie
Dôverník (právo)

**Dôverník** je v slovenskom trestnoprávnom poriadku fyzická osoba spôsobilá na právne úkony, ktorú si vyberie poškodený, aby ho sprevádzala na úkony trestného konania, a ktorá poskytuje poškodenému pomoc (najmä psychickú). Dôverník je povinný zachovávať mlčanlivosť o skutočnostiach, ktoré sa dozvedel v priebehu trestného konania a nemôže zasahovať do priebehu trestného konania.

## Referencie

Kategória:Trestné právo
Majstrovstvá sveta v ľadovom hokeji hráčov do 20 rokov 2020

**Majstrovstvá sveta v ľadovom hokeji hráčov do 20 rokov 2020** boli 44. juniorským svetovým šampionátom. Konali sa od 26. decembra 2019 do 5. januára 2020 v českých mestách Ostrava a Třinec. O víťazstvo bojovalo 10 tímov, prvenstvo získal tím Kanady.

## Dejiská



## Rozhodcovia
IIHF nominovala 12 hlavných a 10 čiarových rozhodcov:


;Hlavní rozhodcovia
*  Michael Campbell
*  Ivan Fatejev
*  Andreas Harnebring
*  Lassi Heikkinen
*  Oldřich Hejduk
*  Fraser Lawrence
*  Sean MacFarlane
*  Sergej Morozov
*  Vladimír Pešina
*  Andre Schrader
*  Michael Tscherrig
*  Kristian Vikman


;Čiaroví

*  Riley Bowles
*  Markus Hägerström
*  Cody Huseby
*  Vít Lederer
*  Ludvig Lundgren
*  Jonas Merten
*  Tobias Nordlander
*  David Obwegeser
*  Nikita Shalagin
*  Šimon Synek


## Legenda

Termín zápasov je uvádzaný v miestnom čase, t. j. UTC+1.

## Základné skupiny

### Skupina A

|}

### Skupina B

|}

## O udržanie

## Play-off

### Štvrťfinále

### Semifinále

### O 3. miesto

### Finále

## Konečné poradie

### I. B divízia
Turnaj I. B divízie MS 2020 sa hral v Kyjeve na Ukrajine od 12. do 18. decembra 2019.

|

|}

### II. A divízia
Turnaj II. A divízie MS 2020 sa hral vo Vilniuse v Litve od 6. do 12. januára 2020.

|

|}

### II. B divízia
Turnaj II. B divízie MS 2020 sa hral v Gangneungu v Kórejskej republike od 28. januára do 3. februára 2020.

|

|}

### III. divízia
Turnaj III. divízie MS 2020 sa hral v Sofii v Bulharsku od 13. do 19. januára 2020.

#### Play-off o 5.–8. miesto

#### Play-off o 1.–4. miesto

#### Konečné poradie

## Referencie

## Externé odkazy
* Výsledky MS

Kategória:Ľadový hokej v 2019
Kategória:Ľadový hokej v 2020
Kategória:Ľadový hokej v Česku
Ľadový hokej
Kategória:Majstrovstvá sveta v ľadovom hokeji 2020
Kategória:Majstrovstvá sveta juniorov v ľadovom hokeji
Kategória:2019 v Česku
Kategória:2020 v Česku
Kategória:Športové podujatia v Ostrave
Kategória:Šport v Třinci
Pánov

**Pánov** môže byť:

*dedina v Česku, časť mesta Velká Bíteš v okrese Žďár nad Sázavou, pozri Pánov (Velká Bíteš)
*chránené územie v Česku v okrese Hodonín, pozri Pánov (prírodná pamiatka)